Химна (1900)
Алекса Шантић 
Српског Црквеног Пјевачког Друштва у Д. Тузли
        Боже силни
        Наших дједâ,
Ти, у ком је моћ и влас',
        Данас братство
        У те гледа -
Благослови, Боже, нас!

        Благослови
        Срцâ ови'
Свети пламен силом свом!
        Ти нас буди,
        Да нам труди
Слави воде мили дом!

        Не дај да нам
        Силе клону,
Нека буде врагу лом!
        Пошљи благу
        Милост ону
И помози Србу свом!

        Ој, помози,
        Да у слози
Дивље чете нађу нас!
        Нек се плаше
        Силе наше,
Боже силни, чуј нам глас!

Шантићеве песме 1900.